300 onderwysers druip graad 3-Engels-toets | Maroela Media
300 onderwysers druip graad 3-Engels-toets
Die departement van basiese onderwys (DBE) sal opleiding gee aan 300 laerskoolonderwysers wat 'n graad 3-Engels-toets gedruip het.
Elijah Mhlanga, woordvoerder van die departement, het gesê die toets is aan onderwysers in die Wes-Kaap, Oos-Kaap en KwaZulu-Natal gegee as deel van 'n navorsingprojek deur die Zenex Stigting. Die navorsingsverslag het getoon dat die onderwysers, wat graad 1- tot 3-leerders onderrig, se Engelse taalvermoëns gelykstaande aan of swakker is as dié van 'n graad 3-leerder.
"Die uitslag van die navorsing is vir die departement kommerwekkend, maar ons verwelkom dit ook," het Mhlanga gesê. "Die navorsing het presies gaan uitwys waar die probleme lê en wat gedoen moet word om dit aan te pak. Dit baan dus vir ons die weg vorentoe wat die opleiding betref wat aan die onderwysers gegee moet word."
Hy het beklemtoon dat Engels nie die huistaal van baie van die onderwysers is nie.
Mhlanga het gesê die navorsing deur Zenex is 'n deurlopende projek wat in verskillende fases gedoen word en dus sal nog onderwysers se taalvermoëns in die nabye toekoms getoets word.
Motorfiets ry tiener dood
Man gevonnis ná hy seuntjie (3) verkrag
Ek wonder net hoe verwelkom iemand iets wat kommerwekkend is… hoe regverdig jy ook iets om te se dit is nie hulle huistaal nie… as jy in 'n pos aangestel word dan moet jy sorg dat jy die veld ken en self verstaan en jouself heeltyd op hoogte hou met ontwikkelinge, veral as jy n onderwyser is! dit is belaglik om die minste te se. Ek dink die departement moet eerder inkyk op hierdie 300 onderwysers se kwalifikasies….